open-index/open-wikipedia-markdown huggingface dataset:
வளைகாப்பு

**வளைகாப்பு** அல்லது **சீமந்தம்** என்ற பண்டைய தமிழர் சடங்கு கருவுற்ற தாய்மார்களுக்கு செய்யும் ஓர் சடங்கு ஆகும். இச்சடங்கினை *சீமந்தம்* என்றும் அழைக்கின்றர். முதல்முறையாகக் கருவுற்றவர்களுக்கு 5 ஆம் மாதம் 7ஆம் மாதம் 9  ஆம் மாதம் ஆகிய காலங்களில் ஏதாவது ஒன்றில் அவரவர் குடும்ப வழக்கப்படி செய்கிறார்கள். மணப்பெண் போலவே  பெண்களை அலங்கரித்து கைநிறைய வளையல்களை அடுக்குகிறார்கள். பெண்களே பங்கேற்கும் இவ்விழாவில் மகப்பேறடைந்த தாய்மார்கள் வந்திருந்து புதியதாக தாய்மை எய்தியிருக்கும் பெண்ணிற்கு வளையல்கள் அணிவதும் தாங்களும் அணிந்து கொள்வதும் நிகழும்.

சீமந்த சடங்கின் முக்கிய நிகழ்ச்சியின் போது கருவுற்ற பெண்ணின் தலைமுடியை நேர் கோட்டில் சமமாக இரண்டாக *வகிடு* எடுக்கப்படும். இதனால் தலையின் நடுவில் கோடு போன்ற இடைவெளி ஏற்படும். இதற்கு வேலைப்பாடுகள் கொண்ட இரும்புக் குச்சி பயன்படுத்தப்படும். அதுமுதல் நாள்தோறும் கருவுற்ற பெண் வகிட்டின் முன்பக்கத்தில் குங்குமம் இட்டுக்கொள்ள வேண்டும்.

இளஞ்சிசு உயிர் வாழ்தல் வீதம் குறைந்தும் மகப்பேறு கால மரணவீதம் கூடுதலாகவும் இருந்த பண்டைக்காலத்தில் சூலுற்றப் பெண் நல்ல முறையில் ஈன்றெடுக்க வேண்டும் என இச்சடங்கு வந்திருக்கலாம். மற்றொரு கருத்தாக ஆறாம் மாதம் முதல் குழந்தையின் கரு வெளியுலகை உணரத் தொடங்குகிறது; அக்காலத்தில் அதனை வரவேற்கும் வகையாக இந்தச் சடங்கு நடத்தப்படுவதாகக் கூறப்படுகிறது.

சில குடும்பங்களில் வேதியரை அழைத்து சிறப்பு யாகம் ஒன்றை **[[பும்சவனம்|பும்சுவன]] சீமந்தம்** என்று நடத்தப்படுகிறது.

## ஆடிப்பூர வளைகாப்பு விழா
சக்தியை முதற்கண் தெய்வமாக வணங்கிடும் சாக்த மதப்பிரிவில் வளைகாப்பு திருவிழா நடத்தப்படுகிறது. ஆடி மாதம் பூரம் நட்சத்திர நாளன்று அம்மன் கோவில்களில், அம்மனே கற்பவதியாக இருப்பதைப் போன்று அலங்காரம் செய்து பட்டுத்து, வளையல் அணிவித்து கொண்டாடப்படுகிறது. இந்நாளில் கர்ப்பிணி கோலத்தில் அம்மனை தரிக்கலாம். இந்த விழாவில் கலந்து கொள்ளும் பெண் பக்தர்களுக்கு மஞ்சள், குங்குமம், வளையல்கள், இனிப்புகள்  ஆகியவை கொடுக்கப்படுகின்றன.  

வளைகாப்பு நடைபெறும் சில கோவில்கள் -
* கோவில்பட்டி செண்பவல்லி அம்மன் கோவில்
* உத்தரகோசமங்கை வராகி அம்மன் கோவில்
* உறையூர் குங்குமவல்லி அம்மன் கோவில்
* திருச்சி பீமநகர் அருள்மிகு செடல் மாரியம்மன் கோவில்

## இதனையும் பார்க்க
இந்து சமயத்தினரின் 16 சடங்குகள்
## வெளி இணைப்புகள்
* Simantonnayan (Parting the wife’s hair)

## மேற்கோள்கள்


பகுப்பு:இந்து சமயச் சடங்குகள்
வடிக பட்டுன நடனம்

**வடிக பட்டுன நடனம்** சிங்களவர்களது கலாசாரத்தைப் பறைசாற்றும் ஒரு பாரம்பரியம் மிக்க நடனக் கலையாகும். இது இலங்கையின் தாழ்நில பிரதேசங்களுக்குரிய பாரம்பரிய நடனங்களின் தோற்றங்களிலொன்றாகும். உயர்நிலப் பிரதேசங்களில் பாரம்பரிய நடனங்களில் ஒன்றாக கண்டிய நடனம் விளங்குவதைப் போல தாழ்நிலப் பிரதேசங்களுக்குரிய சிங்கள மக்கள் மத்தியில் இந்த வடிக பட்டுன நடனம் விளங்குகிறது.

இது கடுமையாக நோய்வாய்ப்பட்டிருந்த அரசிக்கு வைத்தியம் செய்வதற்காக வடிகே நாட்டிலிருந்து வந்த சில பிராமணர்களின் வருகையினைக் கதையாகச் சொல்கிறது. வசனங்களும் உரையால்களும் பாளி, சமஸ்கிருதம் மற்றும் தமிழ் மொழிகளில் காணப்படுகின்றன.

கண்டிய நடனத்தைவிட இது வித்தியாசமானது. கண்டி நடனம் அங்க அசைவுகளுக்கு முக்கியத்துவம் வழங்கப்பட்டிருக்கும். இந்நடனத்தில் அபிநயங்களுக்கே முக்கியத்துவம் வழங்கப்பட்டிருக்கும். இன்று தென்மாகாணத்தில் இடம்பெறக்கூடிய கலாசார நிகழ்ச்சிகளின்போதும் பெரஹர ஊர்வலத்தின்போதும் இது முக்கியத்துவம் பெற்ற ஒரு பாரம்பரிய நடனக் கலையாக நிகழ்த்தப்பட்டு வருகின்றது. இந்நடன நிகழ்ச்சிகளில் பெரும்பாலும் சிங்கள மக்களே பங்கேற்பர்.

பகுப்பு: சிங்களவர் கலைகள்
பகுப்பு: சிங்களவர் பண்பாடு
பகுப்பு:இலங்கையின் பாரம்பரியங்கள்
பகுப்பு:நடன வகைகள்
பாலியல் விளையாட்டுப் பொருட்கள்

**பாலியல் விளையாட்டு பொருட்கள்** (*sex toys*) பாலியல் உறவின் போது பயன்படுத்தப்படுகின்றன. பெரும்பாலானவை அதிர்வுரும் வகை, அதிர்வுறா வகை என இரண்டு பிரிவுகளுக்குள் அடங்கிவிடுகின்றன.

துணையின்றி சுயஇன்பம் காண செயற்கை ஆண்குறியும், செயற்கை பெண்குறியும் உதவுகிறது. சிலிகான் பெண் பொம்மைகள் பாலியல் உறவு கொள்ள பயன்படுத்தப்படுகின்றன. இதைத் தவிர பெரும்பாலான பொம்மைகள் சாடிசம், சேடோமசோகிசம் (Sadomasochism) போன்றவற்றில் பெரும் பங்கு வகிக்கின்றன.

## செயற்கை ஆண்குறி

செயற்கை ஆண்குறி என்பது சுய இன்பம் அனுபவித்தலிலும் பாலுறவுச் செயற்பாடுகளிலும் பயன்படும் ஓர் உபகரணமாகும். ஆண்குறியைப் போன்ற உருவத்தில் கண்ணாடி, பிளாஸ்டிக், ரப்பர் போன்றவற்றைப் பயன்படுத்தி இவை உருவாக்கப்படுகின்றன. யோனிவழி, குதவழி நுழைத்தே இவை பயன்படுகின்றன. செயற்கையான வாய்வழிப் பாலுறவிலும் பயன்படுகின்றன. ஒன்றுக்கு மேற்பட்டோர் ஒரு செயற்கை ஆண்குறியைப் பயன்படுத்துவதாயின் ஆணுறை பயன்படுத்தப்படுவது ஊக்குவிக்கப்படுகின்றது.

## செயற்கை பெண்குறி
 
செயற்கை பெண்குறி (Artificial vagina) என்பது பெண்குறியைப் போன்ற அமைப்பினை உடைய கருவியாகும். இந்த செயற்கை பெண்குறி ஆணின் சுயஇன்ப வேட்கையை தணிக்க உருவாக்கப்பட்டது. இது சிலிகான், பிளாஸ்டிக் கூட்டுப் பொருட்களால் உருவாக்கப்பட்டிருக்கும்.

ஆண்குறியின் நீளத்திற்கு தக்கவாறு செயற்கை பெண்குறி கிடைக்கிறது.

## பாலுறவு தலையணை
இது பாலுறவுக்கென சிறப்பாக பயன்படுத்தப்படும் தலையணை. சில பாலுறவு முறைகளில் இந்தத் தலையணை இன்றி செயல்பட முடியாது.

## பாலுறவு ஊஞ்சல்
பாலுறவு ஊஞ்சல் (Sex swing) பாலுறவின் போது எளிமையாக இயங்க உதவுகிறது. இதில் மூன்று வகைகள் உள்ளன.

## அதிர்வுரும் கருவி (Vibrator)

இது ஆண்குறியை ஒத்த தோற்றத்தில் அமைந்திருக்கும் கருவியாகும். இதன் முனைப்பகுதி அதிர்வுரும் வகையில் அமைக்கப்பட்டிருக்கிறது. இதற்கான ஆற்றலை மின்சாரத்தின் மூலமாகவோ, கொள்கலன் மூலமாகவே பெறுகிறது. இது பட்டாம்பூச்சி, முயல், முட்டை என ஏகப்பட்ட வகைகளில் இருக்கிறது. பெண்களின் சுயஇன்ப வேட்கையை தணிக்க உருவாக்கப்பட்டது.

## மேற்கோள்கள்

பகுப்பு:பாலியல் விளையாட்டுப் பொருட்கள்
அதிரசம்

**அதிரசம்** (*Adhirasam*) அல்லது கொங்கு தமிழ் மற்றும் கன்னடத்தில் **கஜ்ஜயா/கஜ்ஜாயம்** அல்லது தெலுங்கில் **அரிசெலு** அல்லது மராத்தியில் **அனர்சா** அல்லது ஒடியாவில் **அரிசா பிதா** என்பது தமிழ் உணவு, கன்னட உணவு, தெலுங்கு உணவு மற்றும் மராத்தி உணவு மற்றும் ஒடியா உணவு வகைகளில் ஒன்றாகும். இது டோனட் போன்ற இனிப்பு தின்பண்டமாகும். கன்னடம், தெலுங்கு, மகாராஷ்டிரா, ஒடிசா மற்றும் தமிழ் நாகரிகங்களில் பிரபலமடைந்த நீண்ட வரலாற்றை இந்த உணவு வகை கொண்டுள்ளது. இவை வடை போன்ற வடிவமுடையது, ஆனால் இனிப்பு சுவையுடையது. தனித்து உண்ணக்கூடியது.

தீபாவளி பண்டிகையின்போது ஒவ்வொரு வீட்டிலும் தயாரிக்கப்படும் அதிரசம், தமிழ்நாடு மற்றும் கர்நாடக கோவில்களிலும் பிரசாதமாக வழங்கப்படுகிறது.

## வரலாற்று மற்றும் கலாச்சார முக்கியத்துவம்
கல்வெட்டுச் செய்திகளின்படி 16 ஆம் நூற்றாண்டில் விஜயநகர பேரரசர் கிருஷ்ணதேவராயரின் காலத்தின் அரிசி மாவு, வெல்லம், வெண்ணெய் மற்றும் மிளகு ஆகியவற்றினைக் கொண்டு இந்த இனிப்பு தயாரிக்கப்பட்டதாகச் செய்திகள் தெரிவிக்கின்றன. ஆண்டுதோறும் கும்பகோணம் அருகே உள்ள நல்லூரில் உள்ள பஞ்சவர்னேசுவரர் கோயில் திருவிழாவில் 6000 அதிரசம் 6000 வடைகளுடன் தெயவத்திற்குக் காணிக்கையாகத் தயாரிக்கப்படுகிறது.  நள்ளிரவில் நடைபெறும் பிரார்த்தனைகளுக்காக, சூரிய உதயத்திற்கும் இரவு 11 மணிக்கும் இடையில் கோவில் சமையலறையில்  சமைக்கப்படுகிறது. தமிழ் மக்களுக்கு மிகவும் பிடித்தமான பொதுவான தீபாவளி இனிப்பு தயாரிப்பு இதுவாகும்.

## செய்முறை
சுவையான இந்த அதிரசம் தயாரிப்பு ஒரு வாரம் காலம் ஆகும். முதலில் அரிசியினைத் தண்ணீரில் ஊறவைத்து நிழலிலும் தரையிலும் உலர்த்தி, அரிசியானது 3/4 அளவில் காய்ந்து சிறிது ஈரப்பதத்தை வைத்திருக்கும். இப்பொழுது அரிசியினை திரித்து மாவாக மாற்றவேண்டும். வெல்லத்தினை பாகுபதத்திற்கு மாற்றி, அரிசி மாவுடன் சிறிது தூளாக்கப்பட்ட ஏலக்காயுடன் சேர்த்து அடர்த்தியான மாவுக் கலவையினைத் தயாரிக்கவும்.பந்துபோன்ற இம்மாவினை மண் பாண்டத்திற்கு மாற்றி, பானையின் மேற்பகுதியினை மெல்லிய வெள்ளை துணியால் மூடவேண்டும். பின்னர் பகல் நேரத்தில் சூரிய ஒளியில் வைப்பதன் மூலம் சுமார் 3-5 நாட்கள் புளிக்க அனுமதிக்கப்படுகிறது. இறுதியாகத் தயாரான, மாவினைச் சிறிய பந்துகள் போன்று உருட்டி எடுத்துத் தட்டி, கொதிக்கும் எண்ணெய்யில் வறுத்தெடுக்கவும்.
படிமம்:Adhirasam Picture.JPG|அதிரசம்
படிமம்:Aesthetic Adhirasam.jpg|அதிரசம்
படிமம்:Athirasam of Salem.jpg|சேலத்தின் அதிரசம்


## புகழ்பெற்ற இடங்கள்
## வெள்ளியணை - கரூர் மாவட்டம் வெள்ளியணை அதிரசம் புகழ் பெற்றதாகும்.

## மேலும் காண்க
* தமிழ் உணவு

## மேற்கோள்கள்

## வெளி இணைப்புகள்

* Foodista.com இல் செய்முறை

பகுப்பு:இந்திய நொறுக்குத்தீனி வகைகள்
பகுப்பு:இந்திய இனிப்பு உணவுகள்
பகுப்பு:தமிழர் சமையல்
பகுப்பு:கர்நாடக சமையல்
விலங்குகளுடனான பாலுறவு

thumb|right
thumb|right

**விலங்குகளுடனான பாலுறவு** (*Zoophilia*) என்பது மாந்தர் ஒருவர் மனிதரல்லாத விலங்குகளுடன் பாலுறவு கொள்ளுதல் ஆகும். ஜூப்பியா என்ற கிரேக்க வார்த்தைக்கு விலங்குகளுடன் காதல் கொள்ளுதல் என்று பொருள். பெஷ்ட்டியாலிட்டி (Bestiality) என்பது மனிதன் விலங்குகளோடு பாலுறவு கொள்ளுதல் ஆகும்.

## ஆய்வு
விலங்களுடனான பாலுறவு கொள்ளுதலை "மனச்சிதைவு நோயின் வெளிப்பாடு" என ஆராய்ச்சியாளர் Stephanie LaFarge தெரிவிக்கிறார். இவர் நியூ ஜெர்சி மருத்துவ பள்ளியில் துணை பேராசிரியாக இருப்பவர். இவ்வாறான பாலுறவு கொள்ளும் நபர்களைக் கண்டறிந்து சிகிச்சை அளிக்கப்பட வேண்டியதன் அவசியத்தினைக் குறிப்பிடுகிறார். இது ஒரு மன நோய் என்றும், இவ்வாறு செய்பவர்களை மனநோயாளிகள் என்றும் கூறுகிறார். மற்றொரு ஆராய்ச்சியாளர் Kinsey நான்கு சதவீத ஆண்களும், மூன்று புள்ளி ஐந்து சதவீத பெண்களும் இவ்வாறான உறவில் ஈடுபடுவதாகக் குறிப்பிடுகிறார்.

## வரலாறு
8000 BC லிருந்து இந்த விதமான உடல் உறவு இருந்ததற்கான அத்தாட்சியாக வடக்கு இத்தாலியில் காணப்பட்ட ஓவியம் உள்ளது. இந்தியாவில் உள்ள கஜோரோ கோயில் வெளிப்புறத்தில் உள்ள சிற்பத்தில்  ஒரு குதிரையுடன் ஒரு ஆணின் இணைவுக் காட்சி உள்ளது.

## சட்டத்தின் பார்வையில்

சில நாடுகளில் விலங்குகளுடனான பாலுறவு கொள்ளுதல் தடை செய்யப்படா விட்டாலும், பெரும்பாலான நாடுகளில் மிருக வதைச் சட்டத்தின் கீழும், இயற்கைக்கு மாறான குற்றம் என்ற வகையிலும் இவ்வகைப் பாலுறவு சட்டபூர்வமாகத் தடை செய்யப்பட்டுள்ளது. இந்தியாவில் இந்தியத் தண்டனைச் சட்டம் IPC377 ல் இவ்வாறான பாலுறவுக் குற்றம் என கூறப்பட்டுள்ளது.

இந்து, கிறித்துவ மக்களின் திருமணச் சட்டத்தில் தகாத உறவுகளோடு விலங்குகளோடு வைத்துக் கொள்ளும் புணர்ச்சியும் குறிப்பிடப்பட்டுள்ளது.

## அறிவியல் ரீதியாக
விலங்குடன் புணர்தல் மனிதர்களுக்கு ஆரோக்கியம் இல்லை என்றே அறிவியல் எடுத்துரைக்கின்றது. விலங்கின் எச்சில், சிறுநீர், கழிவு, யோனியின் நீர் போன்றவற்றின் மூலம் புரூசிலோசிஸ், க்க்யூ காய்ச்சல், எலி காய்ச்சல் , டாக்சோகேரிஸ் போன்ற நோய்கள் ஏற்பட வாய்ப்புள்ளதாகக் கூறப்படுகிறது. மேலும் பெண்ணின் பெண் உறுப்பில் செலுத்தப்படும் விலங்கின் விந்து தீவிர ஒவ்வாமை ஏற்படுத்தி மரணம் கூட நிகழலாம்.

மிருகத்தின் விந்து, பெண்ணையோ, ஆணின் விந்து பெண் விலங்கையோ கருவுறச் செய்ய இயலாது என்றும் இதற்குக் குரோமசோம்களின் முரண்பாடு முக்கியப் பங்கு வகிப்பதாகவும் கூறப்படுகிறது.

## மேற்கோள்கள்

பகுப்பு:பாலியல் நடத்தைகள்
பகுப்பு:விலங்குரிமை
பகுப்பு:விலங்கு வன்கொடுமை
ஆலம்பள்ளம்

**ஆலம்பள்ளம்** (*Alampallam*), தமிழ்நாடு, தஞ்சை மாவட்டம் பட்டுக்கோட்டை வட்டாட்சியில் அமைந்திருக்கும் ஒரு கிராமம். பட்டுக்கோட்டையிலிருந்து கிழக்கே 12 கி.மீ தொலைவில் மதுக்கூர் மற்றும் ஆலத்தூர் ஆகிய ஊர்களுக்கு இடையே அமைந்துள்ளது.

## கோவில்கள்
ஆலம்பள்ளம் கிராமத்தில் மொத்தம் 8 கோவில்கள் உள்ளன.

* விநாயகர் கோவில்
* முனீஸ்வரன் கோவில்
* மழை மாரியம்மன் கோவில்
* முத்து மாரியம்மன் கோவில்
* காளியம்மன் கோவில்
* பேச்சியம்மன் கோவில்
* அய்யனார் கோவில்
* காமாண்டி கோவில்

## பள்ளிகள்
ஆலம்பள்ளம் கிராமத்தில் தமிழக அரசு கல்வித் துறை கட்டுப்பாட்டில் இயங்கும் அரசினர் மழலையர் கூடமும், அரசினர் நடுநிலைப் பள்ளியும் இயங்கி வருகிறது.

மழலையர் கூடம், அரசினர் ஆரம்பக் கல்வி நிலையம் ஆகும். இதில் 4 ஆசிரியர்கள் பணி புரிந்து வருகின்றனர். இது கிராம நிர்வாகத்தின் கீழ் கண்காணிக்கப் பட்டு வருகிறது.

அரசினர் நடுநிலைப் பள்ளி, 1972 ஆம் ஆண்டு ஊராட்சி ஒன்றியத் துவக்கப்பள்ளி ஆக உருவாக்கப்பட்டது. பின்னர் அரசினர் நடு நிலைப் பள்ளி ஆக தரம் உயர்த்தப்பட்டது. இதில் ஆலம்பள்ளம் மற்றும் முசிரியைச் சேர்ந்த மாணவர்கள் பயின்று வருகின்றனர். இடவசதி மற்றும் மாணவர்களின் நலன் கருதி 1999 ம் ஆண்டு இப்போதுள்ள இடத்திற்கு மாற்றப்பட்டது.

இதில் மொத்தம் 75 மாணவர்கள் பயின்று வருகின்றனர். 8 ஆசிரியர்கள் பணி புரிந்து வருகின்றனர். கணினி மற்றும் நூலகம் அரசினால் அமைத்துத் தரப்பட்டு உள்ளது. தமிழ், ஆங்கிலம், கணிதம், அறிவியல், சமூகறிவியல், கைத்தொழில் மற்றும் கணிப்பொறி போன்ற பாடங்கள் தமிழக அரசின் பாடத்திட்டத்தின் கீழ் தமிழ் மொழியில் பயிற்றுவிக்கப் படுகிறது. மேலும் மாணவர்களுக்கு விளையாட்டு மற்றும் உடற்பயிற்சி கூடம் அமைத்துத் தரப்பட்டு உள்ளது.

## வெளி இணைப்புகள்
* alampallam.com

பகுப்பு:தஞ்சாவூர் மாவட்டத்திலுள்ள கிராமங்கள்
ஆடையற்ற ஒளிப்படம்

thumb|இது ஒரு நிர்வாண பெண்ணின் புகைப்படம்.
மனிதர்களை உடைகளின்றி அல்லது அரை நிர்வாணமாக எடுக்கப்படும் ஒளிப்படங்கள் **ஆடையற்ற ஒளிப்படங்கள்** அல்லது **நிர்வாண புகைப்படங்கள்** (*nude photography*) என்று அழைக்கப்படுகின்றன. இத்தகு படங்கள் பாலுணர்வுக் கிளர்ச்சியம் வகையினைச் சேர்ந்தவையல்ல. கவர்ச்சிக்காகவும் பாலுணர்வைத் தூண்டுவதற்காகவும் எடுக்கப்படும் ஒளிப்படங்களில் இருந்து இவை வேறுபடுகின்றன. மனிதர்களைக் காட்டுவதிலிருந்து விலகி அவர்களது உடலைக் காட்டுவதில் இவ்வகைப் படங்கள் கவனம் செலுத்துகின்றது. அதிகமான நிர்வாண புகைப்படங்கள் பாரம்பரியமாக பெண்களையே பொருளாகக் கொண்டிருப்பினும் ஆண்களையும் சிறிதளவில் பொருளாகக் கொண்டிருக்கின்றது.

## மேற்கோள்கள்

## உசாத்துணை
*

பகுப்பு:ஒளிப்படவியல் வகைகள்
ராதாரவி

**ராதாரவி** ஒரு தமிழ் நாட்டு நடிகரும், பா.ஜ.க அரசியல்வாதியும் ஆவார். இவருடைய தந்தை பிரபல தமிழ் நடிகர் எம். ஆர். ராதா ஆவார். தற்போது தென்னிந்திய நடிகர் சங்க செயலாளர் பதவில் இருக்கிறார். 2002-2006 காலகட்டத்தில் சைதாப்பேட்டை சட்டமன்றத் தொகுதி உறுப்பினராக இருந்தார். சிறிது காலம் அதிமுகவிலிருந்து விலகியிருந்த அவர் 2010ல் மீண்டும் அக்கட்சியில் இணைந்தார்.

## வாழ்க்கைக் குறிப்பு
* இவர் ஜூலை 30ம் தேதி எம்.ஆர்.ராதாவுக்கும் தனலட்சுமி அம்மாளுக்கும் மகனாகப் பிறந்தார். இவருக்கு எம். ஆர். ஆர். வாசு என்ற சகோதரனும், ரசியா, ராணி, ரதிகலா என்று மூன்று சகோதரிகளும் உள்ளனர். 
* இவருடைய தந்தை எம்.ஆர்.ராதா அவர்களின் மற்றொரு மனைவியான கீதா ராதாவிற்கு பிறந்தவர்கள் நிரோஷா, ராதிகா ஆவார்கள். தன் வாழ்க்கைப் பயணத்தினை நாடக நடிகராக தொடங்கினார். ஒன்பதாம் வகுப்பில் ஜூலியஸ் சீசராக நடித்தார். கல்லூரி நாட்களில் நண்பர்களுடன் இணைந்து நாடகத்தில் நடித்தார்.
* மேலும் வி. கே. ராமசாமி, எம்.ஆர்.ஆர்.வாசு, டி.கே.சந்திரன் மற்றும் யுஏஏ போன்றவர்களின் நாடகங்களில் நடித்தார். 1980ல் தனியாக ஒரு நாடக கம்பேனியை தொடங்கினார். ரகசிய ராத்திரி எனும் கன்னட படத்தின் மூலம் தன்னுடைய திரைவாழ்க்கையை தொடங்கினார். கமலின் அறிமுகத்தினால். 
* இவர் 1976 ஆம் ஆண்டு கே.பாலச்சந்தரின் இயக்கத்தில் கமல்ஹாசன் நடித்த மன்மத லீலை படத்தில் ஒரு சிறிய கதாபாத்திரத்தில் அறிமுகமான முதல் திரைப்படமாக அமைந்தது.
* மேலும் தமிழ் திரையுலகில் டி. ராஜேந்தரரின் உயிருள்ளவரை உஷா என்ற படத்தில் முதன்முதலாக வில்லன் கதாப்பாத்திரத்தில் நடித்தார். 
* பின்பு வைதேகி காத்திருந்தாள், உயர்ந்த உள்ளம், சின்னத் தம்பி, பூவேலி , உழைப்பாளி, குரு சிஷ்யன் என தமிழ் திரையுலகில் பல வேடங்களில் தன் நடிப்பினை வெளிபடுத்தினார். வீரன் வேலுத்தம்பி என்ற படத்தில் நாயகனாகவும் நடித்தார்.
* இவர் தங்கை ராதிகாவின் தயாரிப்பான *செல்லமே* எனும் தொலைக்காட்சித் தொடரில் நடித்திருந்தார்.

## ராதாரவி நடித்துள்ள திரைப்படங்கள்
#மன்மதலீலை
#வீட்டுக்காரி   
#காதல் ஓவியம் 
#உயிருள்ளவரை உஷா 
#சிவப்பு சூரியன்   
#சூரக்கோட்டை சிங்கக்குட்டி   
#பொய்கால் குதிரை   
#இரு மேதைகள்   
#மதுரை சூரன் 
#அண்ணாமலை
#வீரன் வேலுத்தம்பி
#சின்ன முத்து
#அமரன்
#மருது
#பூமகள் ஊர்வலம்
#என்றென்றும் காதல்

## தொலைக்காட்சியில்

# செல்லமே 
# அன்பே வா

## நடித்துக்கொண்டிருக்கும் படங்கள்
#கடமை கண்ணியம் கட்டுப்பாடு  
#சுரல  
#சேது சமுத்திரம்  
#நல்வரவு

## மேலும் பார்க்க
* ராதிகா
* எம். ஆர். ராதா

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:சென்னை நடிகர்கள்
எம். ஆர். ஆர். வாசு

**எம். ஆர். ஆர். வாசு** (*M. R. R. Vasu*) ஒரு தமிழ் நாடக மற்றும் திரைப்பட நடிகர்.  எம். ஆர். ராதாவுக்கும் தனலட்சுமி அம்மாளுக்கும் மகனாகப் பிறந்தார். பல திரைப்படங்களில் நடித்திருக்கிறார். இவருக்கு ராதாரவி என்ற சகோதரனும், ரசியா, ராணி, ரதிகலா என்று மூன்று சகோதரிகளும் உள்ளனர். இவருடைய தந்தையின் இன்னொரு மனைவியான கீதா ராதாவிற்கு பிறந்தவர்கள் நிரோஷா, ராதிகா, மோகன் ராதா ஆவர்.

வாசு நாடக கம்பேனி நடத்தி வந்தார். அதில் ராதாரவியும் நடித்திருக்கிறார். *என் விழிகளில் என் தந்தை* என்ற பெயரில் எம். ஆர். ராதாவினைப் பற்றி ஒரு புத்தகம் எழுதியுள்ளார்.

## எம்.ஆர்.ஆர்.வாசு நடித்துள்ள திரைப்படங்கள்
* நாலும் தெரிந்தவன்.
* பட்டிக்காடா பட்டணமா
* சக்கரம்
* அவன்தான் மனிதன்
* தேன் கிண்ணம்

## மேற்கோள்கள்

## வெளி இணைப்புகள்
எம்.ஆர்.ஆர். வாசு எம்.ஆர்.ராதாவைப் பற்றி எழுதிய புத்தகம் 

பகுப்பு:1942 பிறப்புகள்
பகுப்பு:1984 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:சென்னை நடிகர்கள்
டய் போ மாவட்டம்

**டய் போ மாவட்டம்** (Tai Po District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் புதிய கட்டுப்பாட்டகம் பகுதியில் உள்ள ஒன்பது மாவட்டங்களில் ஒன்றும் ஆகும்.  
இந்த மாவட்டம் ஆரம்பத்தில் சிறிய கிராமங்களைக் கொண்ட பிரதேசமாகவே இருந்தது. கிராமத்துக்கே ஏற்ற வகையில் சிறிய கடைகளையும் கொண்டிருந்தது. ஹொங்கொங்கின் மீள்கட்டுமாணப் பணிகளின் ஊடாக தற்போது அதிக வளர்ச்சியுடன் பல நகரங்களை உள்ளடக்கி வளர்ந்துள்ளது. இருப்பினும் இம்மாவட்டத்தின் பெரும்பகுதி மக்கள் வாழா தேசிய வனங்களாகவே உள்ளது. இந்த தேசிய வனங்கள பல இயற்கை வளங்களைக் கொண்டு அழகிய காட்சிகளை கொண்டுள்ளது. இயற்கையை விரும்பும் மக்களின் விருப்புக்குரிய ஒரு பகுதியாகவும் இந்த மாவட்டம் விளங்குகின்றது. முன்னாள் சிறிய கிராமங்களை மட்டுமே கொண்டிருந்த இம்மாவட்டம் தற்போது புனர்நிர்மாணப் பணிகளின் பின் மக்கள் தொகை 300,000 மேல் உயர்ந்துள்ளது. இந்த மாவட்ட சபையின் கணிப்பின் படி 133 கிராமங்கள் இந்த மாவட்டத்தில் உள்ளன. 

ஒப்பீட்டளவில் ஹொங்கொங்கில் மூன்றாவது ஆகக்குறைந்த மக்கள் தொகையைக் கொண்ட மாவட்டம் இதுவாகும்.
## மேற்கோள்கள்
   

## வெளியிணைப்புகள்
* Tai Po District Council  
* List and map of electoral constituencies 1 (large PDF file)  
* List and map of electoral constituencies 2 (large PDF file)  
* About Tai Po New Town 

பகுப்பு:ஹொங்கொங் மாவட்டங்கள்
பகுப்பு:டய் போ மாவட்டம்
பகுப்பு:புதிய கட்டுப்பாட்டகம்
குடியரசு நாள் (இந்தியா)

**இந்தியக் குடியரசு நாள்** (*Republic Day of India*) இந்திய ஆட்சிக்கான ஆவணமாக, *இந்திய அரசு சட்டம் 1935* இன் மாற்றமாக  இந்திய அரசியலமைப்புச் சட்டம் செயலாக்கத்திற்கு வந்த நாளாகும். இந்தியாவின் முக்கிய தேசிய விடுமுறை நாட்களில்  இதுவும் ஒன்று.

## வரலாறு

1930ஆம் ஆண்டு இந்திய விடுதலை இயக்கத்தினர்  பூர்ண சுவராஜ் என்ற விடுதலை அறைகூவலை நினைவுகூர  சனவரி 26ஆம் நாள் *விடுதலை நாளாக* காந்தியடிகளால் தேர்ந்தெடுக்கப்பட்டது.  அன்றைய நாளில் நகர்ப்புறங்களிலும் சிற்றூர்களிலும் உள்ளூர் காங்கிரஸ் தலைவர்கள் கூட்டம் கூட்டி, காந்தியடிகள் கீழே கண்டவாறு பரிந்துரைத்த விடுதலை நாள் உறுதிமொழியை எடுத்துக்கொண்டனர்:


"பொருளாதாரம், அரசியல், கலாச்சாரம், ஆன்மீகம் ஆகிய நான்கு விதத்திலும் நமது தாய் நாட்டிற்குக் கேடு விளைவித்துவரும் ஓர் அரசாட்சிக்கு அடங்கி நடப்பது, மனிதனுக்கும் இறைவனுக்கும் செய்யும் துரோகம்."

12ஆம் நாள் டிசம்பர் மாதம் 1946 ஆண்டு ஒரு நிரந்தர அரசியலமைப்பை உருவாக்குவதற்கான வரைவுக் குழு உருவாக்கி அதன் தலைவராக பி ஆர் அம்பேத்கர் நியமிக்கப்பட்டார். அந்தக் குழு ஒரு வரைவு அரசியலமைப்பினை 1947 நவம்பர் 4ஆம் நாள் அரசியமைப்பு சட்டவாக்கயவையில் சமர்ப்பித்தது.

2 ஆண்டுகள், 11 மாதங்கள், 18  நாட்கள் எழுதி முடிக்கப்பட்டது.பொது திறந்த அமர்வுகளில், சந்தித்து அரசியலமைப்பின் ஏற்புக்கு முன்னதாக பல விவாதங்கள் நடைபெற்றன. கடைசியாக சனவரி 24ஆம் நாள் 1950 ஆம் ஆண்டு 308 நாடாளுமன்ற உறுப்பினர்களின் ஒப்புதலுடன் ஆங்கிலம் மற்றும் இந்தி மொழியில் கையால் எழுதப்பட்ட நிரந்தர அரசியலமைப்பு கையெழுத்திடப்பட்டது.

அதன் பிறகு இரண்டு நாட்கள் கழித்து, 1950ஆம் ஆண்டில் சனவரி 26ஆம் நாளை, மக்களாட்சி மலர்ந்த தினமாகக்  கொண்டாட நேரு அமைச்சரவை முடிவு செய்து அறிவித்து செயல்படுத்தியது.

1950 முதல் இது குடியரசு தினமாகக் கொண்டாடப்படுகிறது.

## கொண்டாடும் முறை
### தேசியத் தலைநகரில்
# நாட்டின்  தலைநகர் தில்லியில் இந்தியப் பிரதமர், மறைந்த இந்தியப்படை வீரர்களுக்காக இந்தியா கேட்டில் உள்ள அமர்சோதிக்கு வீரவணக்கம் செலுத்துவதுடன் தொடங்கும் விழாவில் குடியரசுத் தலைவர் மூவண்ணக் கொடியை ஏற்றி படைவீரர்களின் அணிவகுப்பைப் பார்வையிடுகிறார். 
# தலைநகர் தில்லியில் குடியரசு நாள் அன்று குடியரசு தின விழா அணிவகுப்பு நடைபெறும்.
# கடந்த ஆண்டில் நாட்டுக்கு மிகப்பெரும் சேவை புரிந்த படைவீரர்களுக்கான பதக்கங்களும் விருதுகளும் வழங்கப்படுகின்றன.

### மாநிலத் தலைநகரங்களில்
# மாநிலங்களில் மாநில ஆளுநர் கொடியேற்றுவதுடன் காவலர் அணிவகுப்பையும், அரசுத்துறை மிதவைகளையும், பண்பாட்டு நிகழ்ச்சிகளையும் பார்வையிடுகிறார். 
# சிறந்த காவலர்களுக்கு விருதுகள் வழங்கப்படுகின்றன.

## குடியரசு நாள் கொண்டாட்டங்கள்

File:Rashtrapati Bhavan and adjacent buildings, illuminated for the Republic Day.jpg|ஒளியூட்டப்பட்ட ராஷ்டிரபதி பவன்.
|புதுதில்லியில் 2013ஆம் ஆண்டில் நடைபெற்ற குடியரசு நாள் அணிவகுப்பில் படைவீரர்கள்.
|2013ஆம் ஆண்டில் நடைபெற்ற குடியரசு நாள் அணிவகுப்பில் அக்னி-5 ஏவுகணையும்  பினாகாவும்.
File:Tricolour balloons.jpg| மூவண்ணங்களுடனான ஊதுபைகளைக் காணலாம்.
File:BSF-Republic day.jpeg


## சிறப்பு விருந்தினர்

ஒவ்வொரு ஆண்டும் குடியரசு நாளன்று சிறப்பு விருந்தினர் ஒருவர் அழைக்கப்படுவார்.

## தொடர்புடைய பக்கங்கள்

* இந்திய வரலாறு
* இந்தியாவின் விடுதலை நாள்
* பின்வாங்கு முரசறை

## மேற்கோள்கள்
 

## வெளி இணைப்புகள்
* ஆல்பர்ட் எழுதிய இந்தியக் குடியரசு தினம் கட்டுரை 

பகுப்பு:இந்தியாவின் சிறப்பு நாட்கள்
பகுப்பு:சனவரி சிறப்பு நாட்கள்
தி கிங்ஸ் ஸ்பீச்

***தி கிங்ஸ் ஸ்பீச்*** (ஆங்கிலம்: *The King's Speech*) 2010ஆம் ஆண்டில் வெளியான ஓர் பிரித்தானியவரலாற்றுத் திரைப்படம். டேவிட் சீட்லர் எழுதி *டாம் ஹூபர்* என்பவர் இயக்கியுள்ள இத்திரைப்படம் 2010ஆம் ஆண்டிற்கான டொரொண்டோ பன்னாட்டுத் திரைப்படவிழாவில் விருது வென்றது. 2011ல், இந்தத் திரைப்படம் மொத்தம் 12 ஆஸ்கார் விருதுகளுக்காக பரிந்துரை செய்யப்பட்டு நான்கு விருதுகளை வென்றது.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:2010 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
நிர்வாணக் கலை

thumb|right|தாவீதின் சிலை
**நிர்வாணக் கலை** அல்லது **ஆடைகளற்ற கலை** (*Art Nude*) என்பது மனித உடல்களை ஆடைகளின்றி சித்தரிக்கும் ஓவியம், சிற்பம், ஒளிப்படம் போன்றவற்றைக் குறிக்கும். இவை பாலுணர்வுக் கிளர்ச்சியம் வகையினைச் சாரா. ஆடைகளற்ற ஓவியங்களையும், சிற்பங்களையும் படைக்கும் வழக்கம் பண்டைய காலத்தில் இருந்தே உலகின் பல நாகரீகங்களிம் இருந்துள்ளது. கிரேக்க, ரோமப் பண்பாடுகளில் ஆடையற்ற சித்தரிப்புகள் பரவலாக இருந்தன. இந்தியாவில் காஜுராஹோ சிற்பங்களிலும் இவ்வழக்கம் வெளிப்படுகிறது. இக்கலைக்கு மிகப் பரவலாக அறியப்படும் எடுத்துக்காட்டாக ஐரோப்பிய மறுமலர்ச்சி கால சிற்பி மைக்கேல் ஏஞ்சலோவின் ”டேவிட்” சிலை இன்றளவும் உள்ளது.

## மேற்கோள்கள்

பகுப்பு:கலைகள்
பகுப்பு:காட்சிக் கலைகள்
__FORCETOC__
__INDEX__
__NEWSECTIONLINK__
சேர தாண்டவம் (நாடகம்)

**சேர தாண்டவம்** என்பது புரட்சிக்கவிஞர் பாரதிதாசன் எழுதிய நாடகங்களுள் ஒன்று ஆகும். இந் நூல் ஆட்டனத்தி, ஆதிமந்தி இடையிலான காதல் வரலாற்றை அடிப்படையாகக் கொண்டு இயற்றப்பட்டுள்ளது.  பரணர், வெள்ளிவீதியார் முதலானோர் பாடிய அகநானூற்றுப் பாடல்கள், ஆதிமந்தியே பாடியுள்ள குறுந்தொகைப் பாடல், இளங்கோ அடிகள் சிலப்பதிகாரத்தில் தரும் குறிப்பு முதலானவற்றைக் கொண்டு இந்நாடகம் படைக்கப்பட்டிருக்கிறது.

## மேற்கோள்கள்

பகுப்பு:நாடகவியல் தமிழ் நூல்கள்
பகுப்பு:வரலாற்றுத் தமிழ் நாடகங்கள்
பகுப்பு:இந்தியத் தமிழ் நாடகங்கள்
பகுப்பு:1950களில் எழுதப்பட்ட தமிழ் நாடகங்கள்
பாரதி சில நினைவுகள் (புத்தகம்)

**பாரதி சில நினைவுகள்** என்பது யதுகிரி அம்மாள் எழுதிய பாரதி‌ வரலாற்று நூல் ஆகும். 1939 ஆம் ஆண்டு எழுதப்பட்ட இந்த நூல் எழுதப்பட்ட 15 ஆண்டுகள் கழித்தே வெளியானது. 1912 ஆம் ஆண்டு முதல் 1919 ஆம் ஆண்டு வரை புதுச்சேரியில் தான் குழந்தையாய் இருந்த போது பாரதியுடன் பழகிய அனுபவங்களை யதுகிரி இந்நூலுள் விவரிக்கிறார்.

இந் நூல் அதன் உண்மைத் தன்மைக்காகப் பெரிதும் போற்றப்படுகிறது. பாரதி ஒரு குழந்தையின் உள்ளத்தில் உண்டாக்கிய தாக்கத்தை இந்நூல் மூலம் நாம் அறிய முடிகிறது.

## மேற்கோள்கள்

பகுப்பு:தமிழ் வாழ்க்கை வரலாற்று நூல்கள்
பகுப்பு:1954 தமிழ் நூல்கள்
யதுகிரி அம்மாள்

**யதுகிரி அம்மாள்** என்று அறியப்படும் **யதுகிரி** பாரதி சில நினைவுகள் எனும் பாரதியார் குறித்த வரலாற்று நூலை எழுதியவர்.

யதுகிரி புதுச்சேரியில் சுதேசிகளுக்கு உதவி வந்த மண்டையம் ஸ்ரீ ஸ்ரீநிவாசாச்சாரியார் அவர்களின் புதல்வி. இவர் தான் பாரதியாரை ஆசிரியராகக் கொண்டு இந்தியா பத்திரிக்கையை ஆரம்பித்தவர். யதுகிரி பாரதியின் வீட்டில் மூன்றாவது குழந்தையாகவே கருதப்பட்டார். பாரதியார் அடிக்கடி யதுகிரியின் வீட்டிற்கு வருவார். அப்போது தான் எழுதிய பாடல்களைப் பாடிக்காட்டுவார். அவற்றை யதுகிரி தனது குறிப்புப் புத்தகத்தில் குறித்துக் கொள்வார். இப்படியாக பாரதியின் பாடல்களும் அவை தோன்றிய சூழல் குறித்தும் யதுகிரி அம்மாள் நன்றாக அறிந்திருந்தார். 1939 ஆம் ஆண்டு பாரதி சில நினைவுகள் எனும் நூலை யதுகிரி எழுதினார். ஆனால் எழுதப்பட்டு 15 ஆண்டுகள் கழிந்த பின்னே இந்நூல் வெளியானது. அதைப்பார்க்க யதுகிரி அம்மாள் உயிருடன் இல்லை.

## வெளி இணைப்புகள்
*பாரதி என்னும் பன்முக மேதை, வெங்கட் சாமிநாதன் எழுதிய கட்டுரை விக்கிமூலத்தில்.
*[

பகுப்பு:தமிழக எழுத்தாளர்கள்
பகுப்பு:புதுச்சேரி எழுத்தாளர்கள்
குவாய் சிங் மாவட்டம்

**குவாய் சிங் மாவட்டம்** (Kwai Tsing District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது குவாய் சுங் மற்றும் சிங் யீ தீவு ஆகிய இரண்டு பகுதிகளை உள்ளடக்கியது ஆகும். அத்துடன் "குவாய் சிங் மாவட்டம்" புதிய கட்டுப்பாட்டகத்தில் உள்ள ஒன்பது மாவட்டங்களில் ஒன்றும் ஆகும். இந்த மாவட்டத்தின் மக்கள் தொகை 2006 ஆம் ஆண்டு கணிப்பின் படி 523,300 ஆகும். இம்மாவட்டத்தின் மக்கள் ஹொங்கொங்கின் மூன்றாவது குறைந்த அளவிலான கல்வியறிவையும் சராசரிக்கும் குறைவான வருமானத்தை ஈட்டுவோராகவும் உள்ளனர். அத்துடன் இம்மாவட்டத்தில் கிட்டத்தட்ட 75% வீதமானோர் பொது வீட்டுத்தொகுதிகளிலேயே வசிக்கின்றனர்.

## எல்லைகள்
இந்த குவாய் சிங் மாவட்டத்தின் எல்லைகளாக வடக்கு மற்றும் மேற்கில் சுன் வான் மாவட்டமும், கிழக்கில் சா டின் மாவட்டமும், தென்கிழக்காக சம் சுயி போ மாவட்டம் மற்றும் யவ் சிம் மொங் மாவட்டம் இரண்டினதும் கடல் பரப்பையும், தெற்காக மையம் மற்றும் மேற்கு மாவட்டத்தின் கடல் பரப்பையும் கொண்டுள்ளது.

## வரலாறு

குவாய் சிங் என ஒரு மாவட்டம் 1980 க்கு முதல் மாவட்ட சபைகள் உருவாக்கும் வரை இருக்கவில்லை. 1985 வரை இப்பகுதி சுன் வான் மாவட்டத்தின் ஒரு பகுதியாகவே இருந்தது. 1985 ஆம் ஆண்டு "குவாய் சுங் மற்றும் சிங் யீ மாவட்டம்" என பெயரிடப்பட்டது. 1988 வரை இருந்த இப்பெயர் சுருக்கப்பட்டு "குவாய் சிங் மாவட்டம்" என தற்போது அழைக்கப்படுகின்றது.

## கொள்கலன் துறைமுகங்கள்
பன்னாட்டளவில் பிரசித்திப்பெற்ற கொள்கலன் துறைமுகங்கள் இம்மாவட்டத்தில் உள்ளன. அவை "குவாய் சுங் மற்றும் "சிங் யீ தீவு"  இரண்டுக்கும் இடையிலான றெம்பிளர் கால்வாய் ஊடான கரையோரப் பகுதிகளில் உள்ளன. 

அத்துடன்  பன்னாட்டு விமான நிலையம் செல்வதற்கான லந்தாவு வடக்கு அதிவிரைவு பாதையும் ஹொங்கொங்கிலேயே மிகப்பெரியதும் நீளமானதும் பாலமான சிங் மா பாலம் இம்மாவட்டத்தில் உள்ளன.

## நகர மையங்கள்

## வெளியிணைப்புகள்
*Kwai Tsing District Council 
*Kwai Tsing District Council 
*Kwai Tsing District Council website 
*Tsuen Wan New Town 
*List and map of electoral constituencies (large PDF file) 

பகுப்பு:ஹொங்கொங் மாவட்டங்கள்
பகுப்பு:குவாய் சிங் மாவட்டம்
பகுப்பு:புதிய கட்டுப்பாட்டகம்
நிரோஷா

**நிரோஷா** (பிறப்பு: 23 சனவரி 1971) என்பவர் தென்னிந்தியத் திரைப்பட நடிகையாவார். இவருடைய தகப்பனார் எம். ஆர். ராதா ஆவார். இவருடன் பிறந்தவர்கள் ராதிகா, மோகன் ராதா ஆகியோர். இவருடைய தந்தையின் முதல் மனைவிக்குப் பிறந்தவர்கள் ராதா ரவி, எம். ஆர். ஆர். வாசு, ரசியா, ராணி, ரதிகலா ஆகியோர்.

இவர் அக்னி நட்சத்திரம் என்ற படத்தின் மூலம் தமிழ்த் திரையுலகில் நாயகியாக அறிமுகமானார். நடிகர் ராம்கியைத் திருமணம் செய்து கொண்டார்.

## நடித்த திரைப்படங்கள்

## தொலைக்காட்சித் தொடர்கள்
* சின்ன பாப்பா பெரியப்பா - சீசன் 1
* சின்ன பாப்பா பெரியப்பா - சீசன் 2
* சின்ன பாப்பா பெரியப்பா - சீசன் 4
* தாமரை
* சந்திரக்குமாரி

## மேற்கோள்கள்

## வெளி இணைப்புகள்
ஐஎம்டிபி தளத்தில்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தெலுங்குத் தொலைக்காட்சி நடிகைகள்
என் குருநாதர் பாரதியார் (புத்தகம்)

[thumb|200px|[ரா. கனகலிங்கம்]] 
**என் குருநாதர் பாரதியார்** என்பது புதுவை ரா. கனகலிங்கம் அவர்களால் எழுதப்பட்ட பாரதியின் வரலாற்றுக் குறிப்புகள் அடங்கிய நூலாகும்.  கனகலிங்கம் இளைஞராய் இருந்த போது பாரதியாரால் பூணூல் அணிவிக்கப்பட்ட ஆதி திராவிடர் ஆவார். இந் நூலுள் தான் பாரதியாராடு பழகிய காலத்தில் நிகழ்ந்த நிகழ்வுகள், பாரதியின் கவிதைகள் எழுந்த சூழல் ஆகியவற்றை எளிய நடையில் விளக்கி உள்ளார்.

## மேற்கோள்கள்

பகுப்பு:தமிழ் வாழ்க்கை வரலாற்று நூல்கள்
பகுப்பு:சுப்பிரமணிய பாரதியார்
குவாய் சுங்

**குவாய் சுங்** (Kwai Chung) என்பது ஹொங்கொங்கில், புதிய கட்டுப்பாட்டகம் பகுதியில், குவாய் சிங் மாவட்டத்தில் ஒரு நகரமாகும். குவாய் சிங் நகரப் பகுதி கொள்கலன் முனையப் பகுதியாகும். அத்துடன் இது சுன் வான் புதிய நகரம் பகுதியின் ஒரு பிரிவாகும். 2000 ஆம் ஆண்டின் கணிப்பின் படி இந்த நகரத்தின் மக்கள் தொகை 287,000 ஆகும். நிலப்பரப்பளவு 9.93 ஆகும். 

## கொள்கலன் முனையம்

ஹொங்கொங்கில் கடல்வழி பொதிகள் ஏற்றுமதி மற்றும் இறக்குமதி செய்யும் கொள்கலன் வணிக மையமாக இந்நகரம் திகழ்கிறது. குவாய் சுங் கொள்கலன் முனையம் உலகில் பாரிய முனையங்களில் ஒன்றும் மிகவும் பணியழுத்தம் மிக்க முனையமும் ஆகும். 

## பிரிவுகள்
குவாய் சுங் நகரத்தை நான்கு பிரிவாகப் பிரித்து அழைக்கப்படுகின்றது. அவைகளாவன மேல் குவாய் சுங்(செங் குவாய் சுங்), கீழ் குவாய் சுங் (ஹா குவாய் சுங்), குவாய் சுங் வடக்கு மற்றும் குவாய் சுங் தெற்கு போன்றவைகளாகும். 

## மேற்கோள்கள்

## வெளியிணைப்புகள்

*Satellite view of the container port in Kwai Chung

பகுப்பு:குவாய் சிங் மாவட்டம்
பகுப்பு:ஹொங்கொங் புதிய நகர் திட்டங்கள்
பகுப்பு:ஹொங்கொங் கொள்கலன் முனையங்கள்
எம். கே. அர்ஜுனன்

**எம். கே. அர்ஜுனன்** (பிறப்பு: ஆகத்து 25, 1931) மலையாளத் திரைப்படத்துறையின் முக்கியமான இசையமைப்பாளர்களில் ஒருவர். மெல்லிசை மெட்டுக்களுக்காக பெரும்புகழ் பெற்றவர்.

## வரலாறு

கொச்சி துறைமுகம் அருகே சிரட்டப்பாலம் என்ற ஊரில் 1931ல் பிறந்தார். தந்தை கொச்சுகுஞ்சு. தாய் பார்வதி. இளமையிலேயே அர்ஜுனன் தந்தையை இழந்தார். பார்வதிக்கு 14 குழந்தைகள். மூத்தவராகிய அர்ஜுனன் பலகாரங்களை சுமந்து விற்று தம்பிகளை பார்த்துக்கொள்ள நேர்ந்தது. அவரது கடும் வறுமையைக் கண்ட ராமசாமி என்ற காங்கிரஸ்காரர்  பழனியில் உள்ள ஜீவகாருண்யானந்தா என்ற அனாதைவிடுதிக்கு அவரையும் இரு தம்பிகளையும் அனுப்பிவைத்தார்

நாராயணசாமி என்ற துறவி அந்த அனாதை விடுதியை நடத்திவந்தார். அங்கே ஆர்மோனியம் வாசிக்கவும் இசையின் ஆரம்பப் பாடங்களையும் கற்றார். தினமும் பஜனைகளில் ஈடுபடும் வழக்கம் இருந்தது. அவரது திறனை கண்ட ஆசிரம தலைவர் அவருக்கு சிறப்பு இசைக்கல்வி அளிக்க ஏற்பாடு செய்தார். குமாரையாபிள்ளை என்ற இசைக்கலைஞரை அதற்கு நியமித்தார்.

இளம் வயதிலேயே இசையைக்க ஆரம்பித்த அர்ஜுனன் விரைவில் அதையே தொழிலாகக் கொண்டா. கீதா பீப்பிள்ஸ் தியேட்டர், கொல்லம் காளிதாச கலாகேந்திரம், தேசாபிமானி தியேட்டர்ஸ், ஆலப்பி தியேட்டர்ஸ், கெ.பி.எ.சி போன்ற நாடக குழுக்களுக்கு பாடல்களை அமைத்தார். கிட்டத்தட்ட 300 நாடகங்களுக்கு 800 பாடல்களை அவர் அமைத்திருக்கிறார். ஆரம்பத்தில் இசையமைப்பு வருமானம் அளிக்காததனால் ஒரு வீட்டில் காவல்காரராக பணியாற்றினார்.

1961ல் அர்ஜுனன் பாரதியை மணந்தார். திரையில் தேவராஜன் இசையமைத்த பல படங்களுக்கு அர்ஜுனன் ஆர்மோனியம் வாசித்தார். பல மெட்டுகள் அவருடையவை எனப்படுகின்றன. 1968ல் வெளிவந்த கறுத்த பௌர்ணமி அவரது முதல் படம். அதுமுதல் தொடர்ச்சியாக இசையமைத்து வருகிறார். 218 படங்களில் 500 பாடல்களுக்கு இசையமைத்திருக்கிறார்

## சிறப்பு
அர்ஜுனன் மலையாள மண்ணுக்குரிய சிறப்பான மெல்லிசையை உருவாக்கியவர் என்று புகழப்படுகிறார். இன்றும் மலையாளத்தில் பெரிதும் விரும்பப்படும் பல பாடல்கள் அவரால் அமைக்கப்பட்டவை

## வெளி இணைப்புகள்
*இந்து கட்டுரை 
*
* MK Arjunan at MSI
*அர்ஜுனன் இணையதளம் 

பகுப்பு:மலையாள இசையமைப்பாளர்கள்
பகுப்பு:1931 பிறப்புகள்
பகுப்பு:வாழும் மக்கள்
பகுப்பு:1936 பிறப்புகள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
ஐக்கிய முன்னணி (இந்தியா)

**ஐக்கிய முன்னணி** (*United Front*) என்பது (1996-1998) காலகட்டத்தில் இந்தியாவில் தேசிய அளவில் செயல்பட்ட ஒரு கூட்டணி. இதில் பதிமூன்று கட்சிகள் இடம்பெற்றிருந்தன. இக்கூட்டணியைச் சேர்ந்த தேவகவுடா மற்றும் ஐ. கே. குஜரால் ஆகியோர் இந்தியப் பிரதமராகப் பதவி வகித்தனர். தெலுங்கு தேசம் கட்சியின் தலைவரான சந்திரபாபு நாயுடு இக்கூட்டணியின் கூட்டுனராக (convener) இருந்தார்.

## பரிந்துரைக்கப்பட்ட பிரதமர்கள்
* **(1996–1997)**
1) வி. பி. சிங் – ஜனதா தளம்2) ஜோதிபாசு – இந்திய மார்க்சிஸ்ட் கம்யூனிஸ்ட் கட்சி3) லாலு பிரசாத் யாதவ் – ஜனதா தளம்4) முலாயம் சிங் யாதவ் – சமாஜ்வாடி கட்சி5) ஜி. கே. மூப்பனார் – தமிழ் மாநில காங்கிரஸ்6) மு. கருணாநிதி – திராவிட முன்னேற்றக் கழகம்7) **[[தேவ கவுடா]]** – ஜனதா தளம் இறுதியாக தேர்வு செய்யபட்ட பிரதமர்
* **(1997–1998)**
1) முரசொலி மாறன் – திராவிட முன்னேற்றக் கழகம்2) **[[ஐ. கே. குஜ்ரால்]]** – ஜனதா தளம் இறுதியாக தேர்வு செய்யபட்ட பிரதமர்

## கூட்டணி வரலாறு
* 1996 இந்திய நாடாளுமன்றத் தேர்தலில் எக்கட்சிக்கும் தனிப்பெரும்பான்மை கிடைக்காத காரணத்தால். தேர்தலில் தனித்துப் போட்டியிட்ட பல கட்சிகளும் இணைந்து ஐக்கிய முன்னணி என்ற கூட்டணியை உருவாக்கியிருந்தனர். இடது முன்னணியும் இதில் இடம் பெற்றிருந்தது. 
* இத்தேர்தலில் பாஜக அதிக இடங்களில் வெற்றி பெற்று இருந்தாலும் ஆட்சி அமைப்பதற்கு தேவையான பெரும்பான்மை இல்லாததால். ஜனதா தளம் கட்சியின் தலைமையிலான ஐக்கிய முன்னணியில் 192 மக்களவை உறுப்பினர்களை கொண்டிருந்தது. அக்கட்சியின் தலைமையிலான ஐக்கிய முன்னணிக்கு பல மாநிலங்களில் வெற்றி பெற்ற கட்சிகள் மற்றும் இடதுசாரிகட்சிகள் இணைந்து இக்கூட்டணிக்கு ஆதரவளித்தது. காங்கிரஸ் வெளியிலிருந்து ஆதரவளிக்க ஜனதா தளம் கட்சி ஆட்சி அமைத்தது பிரதமராக அக்கட்சியின் முன்னணி தலைவர்களில் ஒருவரான தேவ கவுடா பொறுப்பேற்றார்.
* ஆனால் அக்கட்சிக்கு வெளியில் இருந்து ஆதரவளித்த காங்கிரஸ் தலைவர் **சீதாராம் கேசரி** உடன் ஏற்பட்ட கருத்து வேறுபாட்டால். தேவ கவுடா பிரதமர் பதவியில் இருந்து 1997 ஆம் ஆண்டு விலகினார். 
* பின்பு 1997ல் ஜனதா தளம் கட்சியைச் சேர்ந்த ஐ. கே. குஜ்ரால் பிரதமரானார். ஆனால் ஐ. கே. குஜ்ரால் பிரதமராக இருந்த போது காங்கிரஸ் கட்சிசின் முன்னாள் பிரதமர் ராஜீவ் காந்தி மரணத்தை குறிப்பிடும் **ஜெயின் கமிஷன்** அறிக்கை வெளிவந்ததால். அதில் ராஜீவ் காந்தி மரணத்திற்கு காரணம் தமிழகத்தை சேர்ந்த திமுக தலைவர் மு. கருணாநிதி அவர்கள் தான் காரணம் என்று கூறப்பட்டு இருந்தது. 
* ஆனால் ஒரே வருடத்தில் ஜனதா தளம் தலைமையிலான ஐக்கிய முன்னணி கூட்டணிக்கு வெளியில் இருந்து ஆதரவளித்த காங்கிரஸ் தலைவர் **சீதாராம் கேசரி** மற்றும் சோனியா காந்தி தமிழகத்தை சேர்ந்த திமுக கட்சியினரை அமைச்சரவையில் இருந்து வெளியேற்ற வேண்டும் என்று கூறியதால். 
* பிரதமர் ஐ. கே. குஜ்ரால் **ஜெயின் கமிஷன்** அறிக்கையில் முகாந்திரம் இல்லாமல் திமுகவை அமைச்சரவையில் இருந்து வெளியேற்ற மறுத்ததால். ஜனதா தளம் கட்சிக்கு வெளியில் இருந்து அளித்து வந்த ஆதரவை காங்கிரஸ் விலக்கிக் கொண்டதால் ஜனதா தளம் ஆட்சி இரண்டே வருடங்களில் கவிழ்ந்தது. அத்தோடு ஐக்கிய முன்னணியும் கலைந்தது.

## மேற்கோள்கள்

## இடம் பெற்றிருந்த கட்சிகள்
* ஜனதா தளம்
* சமாஜ்வாடி கட்சி
* அசாம் கன பரிசத்
* தெலுங்கு தேசம்
* தமிழ் மாநில காங்கிரசு
* திராவிட முன்னேற்றக் கழகம்
* புரட்சிகர சோசலிசக் கட்சி
* ஃபார்வார்டு ப்ளாக்
**வெளியிலிருந்து ஆதரவு**
* இந்திய தேசிய காங்கிரஸ் 
* இந்திய கம்யூனிஸ்ட் கட்சி
* இந்திய மார்க்சிஸ்ட் கம்யூனிஸ்ட் கட்சி

பகுப்பு:இந்திய அரசியல் கட்சிகள்
சிங் யீ தீவு

**சிங் யீ தீவு** அல்லது **சிங் யீ** (Tsing Yi) என்பது ஹொங்கொங்கில், புதிய கட்டுப்பாட்டகம் பகுதியில், குவாய் சிங் மாவட்டத்தில் உள்ள ஒரு தீவாகும். இத்தீவின் நிலப்பரப்பளவு 10.69 கி.மீ ஆகும்.

## மேற்கோள்கள்
 

## வெளியிணைப்புகள்
*Satellite image of Tsing Yi by Google Maps

பகுப்பு:குவாய் சிங் மாவட்டம்
பகுப்பு:ஹொங்கொங் புதிய நகர் திட்டங்கள்
பகுப்பு:ஹொங்கொங் கொள்கலன் முனையங்கள்
இணைப்பு ஏலம் வணிக மாதிரி

**இணைப்பு ஏலம் வணிக மாதிரி** என்பது ஒரு வகை மின் வணிகம் ஆகும்.  இது வலைத்தளம் ஒன்று மூலம் பங்களிப்பாளர்கள் பொருட்களை மற்றும் சேவைகளை ஏலத்தில் விடவும், ஏலம் கேட்கவும் வசதி செயது கொடுத்தல் ஆகும்.  இந்த வணிக மாதிரிக்கான அறியப்பெற்ற எடுத்துக் காட்டு ஈபே ஆகும்.  சேவைக் கட்டணங்கள், விளம்பரங்கள் ஊடாக இத்தகைய வணிகங்கள் இலாபம் ஈட்டுகின்றன.

பகுப்பு:மின் வணிகம்
குரூப்போன்

**குரூப்போன்** (*Groupon*) என்பது இ-வணிக வலைத்தளங்களில் ஒன்று. இது குழுக் கொள்முதல் வணிக மாதிரியைப் பயன்படுத்துகிறது. இத்தககையை வலைத்தளங்களில் உலகின் மிகப் பெரியவற்றில் ஒன்று. இது 2008 நவம்பரில் ஆரம்பிக்கப்பட்டது. 2010 இன் இறுதியில் கூகுள் நிறுவனம் இதை ஆறு பில்லியன் டொலர்களுக்கு வாங்க முயன்று, முயற்சியைக் கைவிட்டது.  

## சான்றுகள்

பகுப்பு:மின் வணிகம்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
லிவ்விங்சோசல்

**லிவ்விங்சோசல்** என்பது முதன்மை குழு கொள்முதல் வணிக நிறுவனங்களில் ஒன்று.  இது நாள் ஒரு சிறப்புப் பேரம் வலைத்தளம் ஒன்றுக்காகவும், பலவேறு பேசுபுக் செயலிகளுக்காவும் அறியப்படுகிறது.  இது ஐக்கிய அமெரிக்க நிறுவனம் ஆகும்.

## வெளி இணைப்புகள்

பகுப்பு:மின் வணிகங்கள்
மாசபிள்

**மாசபிள்** (*Mashable*) என்பது சமூக ஊடகம் பற்றிய செய்திகளை தொகுக்கும் ஒரு வலைப்பதிவு ஆகும். சமூக ஊடகம் பற்றிய செய்திகளோடு நகர்வு, இணைப்பு நிகழ்படங்கள், வணிகம், வலைத்தள விருத்தி, தொழில்நுட்பம், கருவிகள் போன்ற துறைகள் சார்ந்த செய்திகளையும் வெளியிடுகிறது. உலகில் அதிகம் வாசிக்கப்படும் வலைத்தளங்களில் இதுவும் ஒன்று ஆகும். 
## மேற்கோள்கள்


பகுப்பு:சமூக ஊடகங்கள்
டெக்கிரஞ்சு

**டெக்கிரஞ்சு** (*TechCrunch*) என்பது தொழில்நுட்பம் பற்றியம் தொழில் முனைவுகள் பற்றியும் செய்திகளையும் பகுப்பாய்வுகளையும் தரும் ஒரு வலைத்தளம் ஆகும்.  இது 2005 ம் ஆண்டு தொடங்கப்பட்டது.  இதற்கு பெப்ரவரி 2010 இல் 4,563,000 செய்தியோடை வாசகர்கள் இருந்தார்கள்.  இதை செப்டம்பர் 2010 இல் ஏ.ஓ.எல் நிறுவனம் வாங்கியது.

## மேற்கோள்கள்

## வெளி இணைப்புகள்

* அதிகாரபூர்வ இணையதளம்
* TechCrunch Events
* 
* 

பகுப்பு:சமூக ஊடகங்கள்
குமிழ்முனைப் பேனா

**குமிழ்முனைப் பேனா** (*ballpoint pen*) என்பது உள்ளக மை தாங்கியையும் கோள வடிவிலான குமிழ்முனையையும் கொண்ட எழுதுகோல் ஆகும். உள்ளகத் தாங்கிக் குழாய் எழுதுத் தன்மையான மையைக் கொண்டிருக்கும். குமிழ்முனை சுழலும்போது மை வெளியேறி எழுதும். குமிழ்முனைக் கோளம் பொதுவாக 0.5மிமீ முதல் 1.2&nbsp;மிமீ வரையான விட்டத்தை கொண்டதாகவும், பித்தளை, உருக்கு, தங்குதன் காபைட்டு ஆகியவற்றால் ஆனதாகவும் இருக்கும்.

## வரலாறு

பொருளாதார ரீதியிலும் பயன்பாட்டிலும் மேம்பட்ட குமிழ்முனைப் பேனாக்கள் 20ஆம் நூற்றாண்டுத் தொழில்நுட்பங்களால் தான் தோற்றம் பெற்றன. ஆரம்பகாலத்தில் குமிழ்முனைப் பேனாவில் வடிவமைப்பில் பலமுறை தோல்விகளைக் கண்டது. 17ஆம் நூற்றாண்டில் கலீலியோ கலிலியால் வடிவமைக்கப்பட்ட வடிவமைப்பே குமிழ்முனைப் பேனா எனும் கருத்தும் காணப்படுகின்றது. குமிழ்முனைப் பேனாவுக்கான முதலாவது காப்புரிமம் 1888 அக்டோபர் 30 ஆம் நாள் ஜோன் லோட் என்பவருக்கு வழங்கப்பட்டுள்ளது,. இவர் ஒரு தோல் தயாரிப்பாளர். இத்தோற்பொருட்களில் எழுதுவதற்கு ஊற்றுமைப் பேனாக்கள் பொருத்தமற்றவையாயிருந்ததால் இதனைப் பயன்படுத்தினார். லோட்டின் பேனாவில் உருக்கினாலான சிறிய சுழலும் கோளவுருக் குமிழ் அடைப்பான் ஒன்றின் மூலம் நிறுத்தப்பட்டிருந்தது.

1904 க்கும்1946க்கும் இடையில் பல மாற்று ஊற்றுமைப் பேனாக்கள் கண்டறியப்பட்டன.சிலாவொல்யுப் எடுவாட் பென்காலா 1907 ஆம் ஆண்டு திண்ம மை  ஊற்றுமைப் பேனாவினை கண்டறிந்தார்.1910 இல் சேர்மனி கண்டுபிடிப்பாளர் பாவும்(Baum) மற்றொரு குமிழ்முனைப் பேனாவுக்கு சொத்துரிமை பெற்றார். 1916 இல் மற்றொரு குமிழ்முனைப் பேனா Van Vechten Riesburg இனால் கண்டறியப்பட்டது. இக்கண்டுப்புகளில் எல்லாம் ஒடுங்கிய குழாயின் முனையில் சிறு கோளம் இடப்பட்டு இருந்தது. இது உள்ளேயோ வெளியேயோ வழுக்கி விழுதல், சீரற்று எழுதுதல்,மைகசிதல் என பல பிரச்சினைகளைக் கொடுத்தது.

## ஆதாரங்கள்

பகுப்பு:அலுவலகப் பயன்பாட்டுப் பொருட்கள்
பகுப்பு:எழுது கருவிகள்
டய் கொக் சுயி

**டய் கொக் சுயி** (Tai Kok Tsui) என்பது ஹொங்கொங், கவுலூன் மேற்கு பகுதியில், யவ் சிம் மொங் மாவட்டத்தில் உள்ள ஒரு நகரமாகும். இந்நகரம் மொங் கொக் நகரத்தை அன்மித்ததாக உள்ளது. இந்த நகரத்தின் நிலப்பரப்பு வீட்டுத்தொகுதிகளையும், தொழில் பேட்டைகளையும் கலந்த ஒரு மாநகராக இன்று விளங்குகின்றது.  அத்துடன் கப்பல் கட்டும் வளாகம் மற்றும் எண்ணெய் பண்டகச் சாலைகள் போன்றவற்றையும் கொண்டுள்ளது. இந்த நகரத்தின் மேற்கு பகுதியில் பாரிய நிலமீட்புத் திட்டங்களின் ஊடாக புதிதாகக் கட்டப்பட்ட, அதேவேளை வசதிகள் மிக்க பல வானளாவி வீட்டுத்தொகுதிகளை இந்நகரம் கொண்டுள்ளது. 
File:Tai Kok Tsui 8.JPG
## மேற்கோள்கள்

## வெளியிணைப்புகள்
* டய் கொக் சுயி துணைக்கோள் பார்வை
* டய் கொக் சுயி சொகுசகங்கள்
* டய் கொக் சுயி கோயில் விழா

பகுப்பு:கவுலூன் மேற்கு
பகுப்பு:யவ் சிம் மொங் மாவட்டம்
பகுப்பு:டய் கொக் சுயி
புளூட்டோ நடவடிக்கை

**புளூட்டோ நடவடிக்கை** (*Operation Pluto*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு படையியல் வழங்கல் நடவடிக்கை (Millitary logisics/supply operation). இதில் நாசி ஜெர்மனியின் ஆக்கிரமிப்பிலிருந்த பிரான்சு மீது கடல் வழியாகப் படையெடுத்திருந்த நேச நாட்டுப் படைகளுக்குத் தேவையான எரிபொருளை பிரான்சுக்குக் கொண்டு செல்ல ஆங்கிலக் கால்வாயின் கடல் படுகையில் எண்ணெய்க் குழாய்கள் அமைக்கப்பட்டன. PLUTO என்பது Pipe-Lines Under The Ocean (பெருங்கடலுக்கு அடியில் குழாய்கள்) என்பதன் முதலெழுத்துக் குறுக்கமாகும்.

மேற்கு ஐரோப்பா மீது கடல்வழியாக மேற்கொள்ளப்பட்ட படையெடுப்புக்கு எதிர்பார்க்கப்பட்ட சிக்கல்களில் ஒன்று போதிய எரிபொருள்களை வழங்குதல். கடல்வழியே செல்லும் சரக்குக் கப்பல்கள் ஜெர்மானிய நீர்மூழ்கிக் கப்பல்களால் மூழ்கடிக்கப்படும் ஆபத்து இருந்ததால், நேச நாட்டு உத்தியாளர்கள் அதற்கு மாற்றாக இன்னொரு வழியைத் தேடத் தொடங்கினர். கடலுக்கடியில் எண்ணெய்க் குழாய்களை அமைக்கும் திட்டம் 1942ல் ஏற்றுக்கொள்ளப்பட்டு, இதற்குத் தேவையான புதிய ரக குழாய்களை வடிவமைக்கும் பணி தொடங்கியது. சோதனை முயற்சிகள் வெற்றியடைந்த பின்னர் இத்திட்டம் நடைமுறைக்கு ஏற்றுக்கொள்ளப்பட்டது. ஆகஸ்ட் 1944ல் பிரிட்டனுக்கும் பிரான்சுக்கும் இடையே முதல் புளூட்டோ எண்ணெய்க் குழாய் அமைக்கப்பட்டது. மே 1945ல் போர் முடிவதற்குள் மேலும் பதினாறு குழாய்கள் அமைக்கப்பட்டன. உச்ச கட்டமாக இக்குழாய்களின் மூலம் நாளொன்றுக்கு 4000 டன் எரிபொருள் பிரிட்டனிலிருந்து பிரான்சுக்கு வழங்கப்பட்டது. இத்திட்டத்தினால் மேற்கு ஐரோப்பியப் போர்முனையில் நேச நாட்டுப் படைப்பிரிவுகளின் எரிபொருள் பற்றாக்குறை வெகுவாகக் குறைந்தது. 

## வெளி இணைப்புகள்
* Pipe laying operations
* Picture of a pipe laying drum
* Section of PLUTO pipeline held by Swansea Museum 
* Universal Newsreel containing footage on Operation Pluto at archive.org
* ''Popular Science'',August 1945, ''PLUTO - The Undersea Pipe Line''

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1942 நிகழ்வுகள்
பகுப்பு:1943 நிகழ்வுகள்
பகுப்பு:1944 நிகழ்வுகள்
பகுப்பு:1945 நிகழ்வுகள்
கிரிகொரஹ நடனம்

**கிரிகொரஹ நடனம்** இலங்கையின் பூர்வீகக் குடிகளான வேடுவர்களுக்கே உரித்தானதொரு நடனமுறையாகும்.
இந்தக் 'கிரிகொரஹ' நடனமானது வேடுவ கூட்டத்துக்குக் கூட்டம் வேறுபடுகின்றது. இவை சிறு வேறுபாடுகளுடனேயே நடைபெறுகின்றன.

## NDABXGநோக்கம்
இந்நடனமானது வனத்தில் வேட்டையாடும் மிருகங்கள் குறைவடைந்தால் வன தெய்வத்தின் ஆசியை வேண்டி நிறைவேற்றப்படும் ஒரு விசேட செயற்பாடாகும். அத்துடன், காட்டிலுள்ள பயங்கர மிருகங்களிடமிருந்து பாதுகாப்பை வேண்டியும் நடனமாடி பூசைகளை நடத்துகின்றனர். மேலும் வேடுவ சமுகத்தின் திருமணங்கள், சடங்குகள் உள்ளிட்ட முக்கிய வைபவங்களின் போதும் இந்நடனத்தை ஆடுவர். இது அவர்களது பூர்வீகத்துடன் இணைந்தது.

## இரவு நடனம்
இந்நடனத்தில் பங்குகொள்ளும் வேடுவர்கள் நாகமரக் கிளைகளையும், வேப்பமரக் கிளைகளையும் இடுப்பில் கட்டி தலைமுடியை பின்புறமாக அவிழ்த்துவிட்டுக் கொள்வர். ஆண்களும் பெண்களும் ஒன்றாகவே ஆடுவார்கள். பெரும்பாலும் இந்த ஆட்டம் இரவு நேரத்திலே ஆடப்படும்.

## மாற்றம்
இலங்கை தம்பாளையிலுள்ள வேடுவர்களில் 'கிரிகொரஹ' நடனம் தற்போது பார்வையாளர்களுக்காக ஆடப்படும் ஒரு நடனமாகவே மாறிவிட்டது. ஏனெனில், உள்ளூர் மற்றும் வெளிநாட்டு உல்லாசப் பயணிகளை மகிழ்வித்து அவர்களிடமிருந்து பரிசுப் பொருள்களைப் பெற்றுக் கொள்வதை தற்போது வேடுவர்கள் விரும்புகின்றனர்.
பகுப்பு: வேடுவர் சமூகம்
பகுப்பு: சிங்களவர் கலைகள்
பகுப்பு: சிங்களவர் பண்பாடு
பகுப்பு:இலங்கையின் பாரம்பரியங்கள்
தமிழ்நாடு மின்சார வாரியம்

**தமிழ் நாடு மின்சார வாரியம்**  (*Tamil Nadu Electricity Board* - *TNEB*)  சூலை 01, 1957இல் சட்டப்படி உருவாக்கப்பட்ட ஓர் பொதுத்துறை அமைப்பாகும். மின்சார வழங்கல் சட்டம், 1948இன் கீழ் அந்நாளைய அரசின் மின்சாரத்துறைக்கு மாற்றாக அமைக்கப்பட்டது. இது தமிழக அரசின் ஆற்றல் துறையின் கீழ் இயங்குகிறது.  இன்றைக்கு தமிழகத்தில் மின்வசதி பெறுவோர் எண்ணிக்கை 2 கோடியே 3 இலட்சத்து 87 ஆயிரமாகவும், மின்உற்பத்தி நிறுவு திறன் 10 ஆயிரத்து 214 மெகாவாட் ஆகவும் உள்ளது.  

## மறுசீரமைப்பு
இந்த வாரியம் மேலும் செம்மையாகச் செயலாற்றிடவும், மின்உற்பத்தி மற்றும் மின் விநியோகத்தைப் பொதுமக்களின் தேவைக்கேற்ப வழங்குவதற்கு  ஏதுவாகவும், மைய அரசு பிறப்பித்த சட்டத்தின் படி தமிழ்நாடு மின்சார வாரியம்,  சூலை 01, 2010 அன்று முதல் மூன்று அமைப்புகளாகத் தனித்தனியாகப் பிரிக்கப்பட்டுள்ளது. அவை:
# தநாமிவா நிறுவனம் (தமிழ்நாடு மின்சார வாரியம் வரையறை அல்லது தமிழ்நாடு மின்சார வாரிய நிறுவனம்)
# தமிழ்நாடு மின் தொடரமைப்புக் கழகம்
# தமிழ்நாடு மின் உற்பத்தி மற்றும் பகிர்மானக் கழகம்

## மின்சாரம் பெறப்படும் முறைகள்

* அணு மின்சார உற்பத்தி
* அனல் மின்சார உற்பத்தி
* நீர் மின்சார உற்பத்தி
* காற்றுச் சுழலி மின்சார உற்பத்தி
* சூரிய மின்சார உற்பத்தி

## வெளியிணைப்புகள்
*அலுவல்முறை இணையதளம் 

* டாங்கெட்கோ இரண்டு அமைப்புகளாகப் பிரிகிறது  date=2024-2-2 டி.என்.இ.பி ரசீது 

பகுப்பு: தமிழ்நாடு அரசு நிறுவனங்கள்
மல்பெரி துறைமுகம்

**மல்பெரி துறைமுகம்** (Mulberry harbour) என்பது இரண்டாம் உலகப் போரின் மேற்குப் போர்முனையில் பயன்படுத்துவதற்காக பிரிட்டானிய இராணுவ அறிவியலாளர்கள் உருவாக்கிய ஒரு வகை செயற்கைத் தற்காலிகத் துறைமுகம். நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டுக் கடல்வழிப் கடல்வழிப் படையெடுப்பில் பயன்படுத்த இத்தகைய செயற்கைத் துறைமுகங்கள் இரண்டு உருவாக்கப்பட்டன.

பிரான்சில் சண்டையிட்டுக் கொண்டிருக்கும் படைப்பிரிவுகளுக்குத் தேவையான தளவாடங்களை இறக்குமதி செய்ய துறைமுகங்கள் தேவைப்பட்டன. ஆனால் பிரான்சின் துறைமுகங்களை ஜெர்மானியப் படைகளிடமிருந்து கைப்பற்ற பல மாதங்கள் பிடிக்கும் என்பதால், நேச நாட்டு உத்தியாளர்கள் செயற்கைத் துறைமுகங்களை உருவாக்க முனைந்தனர். அலைதாங்கிகள் (breakwaters), தூண்கள் (piers), இணைப்புப் பாலங்கள் ஆகியவை தனித்தனியே பிரிட்டனில் செய்யப்பட்டு பிரான்சில் தரையிறங்கிய படைகளுடன் எடுத்துச் செல்லப்பட்டன. ஜூன் 6 1944ல் ஒமாகா கடற்கரையில் மல்பெரி துறைமுகம் ஏ, கோல்ட் கடற்கரையில் மல்பெரி பி ஆகியவை கட்டப்பட்டன. உடனடியாக அவற்றின் மூலம் சரக்குக் கப்பல்கள் படைகளையும் தளவாடங்களையும் இறக்கத் தொடங்கின. ஜூன் 19ம் தேதி வீசிய புயலால் மல்பெரி ஏ சேதமடைந்து பயன்படாமல் போனது. வின்ஸ்டன் துறைமுகம் (Port Winston) என்று பெயரிடப்பட்ட மல்பெரி பி மேலும் பத்து மாதங்களுக்கு நீடித்தது. 25 லட்சம் படைவீரர்கள், 5 லட்சம் வண்டிகள், 40 லட்சம் டன் தளவாடங்கள் இதன் மூலம் பிரான்சில் இறக்கப்பட்டன. 

பகுப்பு: மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:1945 நிகழ்வுகள்
நார்மாண்டி படையிறக்கம்

**நார்மாண்டி படையிறக்கம்** அல்லது **நார்மாண்டி தரையிறக்கம்** (*Normandy landings*) என்பது இரண்டாம் உலகப் போரின் மேற்குப் போர்முனையில் நிகழ்ந்த படையிறக்க நடவடிக்கையைக் குறிக்கிறது. நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்பு சூன் 6, 1944ம் தேதி துவங்கியது. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. இப்படையெடுப்பின் முதல் நடவடிக்கையான பிரான்சு கடற்கரையில் படைகளைக் கரையிறக்கும் நடவடிக்கைக்கு **நெப்டியூன் நடவடிக்கை** (*Operation Neptune*) என்று குறிப்பெயரிடப்பட்டிருந்தது. இதுவே நார்மாண்டிப் படையிறக்கம் என அழைக்கப்படுகிறது.

இந்தக் குறியீடு நார்மாண்டி படையெடுப்பு மற்றும் ஓவர்லார்ட் நடவடிக்கை, டி-டே போன்ற நிகழ்வுகளில் இருந்து வேறுபட்டது. பிரான்சு மீதான ஒட்டு மொத்த படையெடுப்பு நிகழ்வு ஓவர்லார்ட் நடவடிக்கை எனப்படுகிறது. இது சூன் 6 முதல்-ஆகஸ்ட் 25ல் பாரிசு வீழ்ந்தது வரை நடந்த மொத்த நடவடிக்கைகளைக் குறிக்கிறது. இதன் ஆரம்பக கட்ட தரையிறக்கம் ”நார்மாண்டி படையிறக்கம்”/”நெப்டியூன் நடவடிக்கை”, இது நிகழ்ந்த சூன் 6, 1944 டி-டே என்றழைக்கப்படுகிறது. நார்மாண்டி படையெடுப்பு என்பது இந்த படையிறக்கமும் அதன் பின்னர் நார்மாண்டிப் பகுதியினைக் கைப்பற்ற சூலை மாத பாதி வரை நடந்த சண்டைகளையும் குறிக்கப் பயன்படுத்தப்படுகிறது.

நார்மாண்டியில் படையிறக்கம் இரு கட்டங்களாக நடைபெற்றது. வான்வழியாக 24,000 பிரிட்டானிய மற்றும் அமெரிக்கப் படையினர் சூன் 5 பின்னிரவிலும், சூன் 6 அதிகாலையிலும் தரையிறங்கினர். பின் சூன் 6 காலை 6.30 மணியளவில் தரைப்படைகள் கடல்வழியாகத் தரையிறங்கத் தொடங்கின. தரையிறக்கம் நிகழ்ந்த 80 கி.மீ. நீளமுள்ள நார்மாண்டி கடற்கரை  ஐந்து பகுதிகளாகப் பிரிக்கப்பட்டிருந்தது. அவை யூட்டா, ஒமாகா, கோல்ட், ஜூனோ மற்றும் சுவார்ட். இவ்வைந்து கடற்கரைகளிலும் சூன் 6 இரவுக்குள் 1,60,000 படையினர் தரையிறங்கினர். இந்த நடவடிக்கையில் 5000 கப்பல்களும் 1,75,000 மாலுமிகளும் ஈடுபட்டிருந்தனர். இதுவே போர் வரலாற்றில் நிகழ்ந்த மிகப்பெரும் நீர்நிலப் படையெடுப்பாகும்.

## மேற்கோள்கள்

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
தூதரகங்களின் பட்டியல், துருக்கி

thumb|right|450px|துருக்கி தூதரகங்கள் அமைந்துள்ள நாடுகள்
இது, கௌரவ தூதரகங்கள் தவிர்ந்த **துருக்கி நாட்டு தூதரகங்களின் பட்டியல்** ஆகும். In 1793, the first permanent Turkish embassy was established by Selim III in London.

துருக்கி, which had a total of 39 missions abroad in 1924, is now represented by more than 185 missions throughout the world. It is the only country in the world to have an embassy in the Turkish Republic of Northern Cyprus; no other country in the world recognizes this portion of சைப்பிரசு as a sovereign state. Notably it does not have an embassy in ஆர்மீனியா, a neighbouring country, because of the Nagorno-Karabakh War.

[thumb|right|துருக்கி தூதரகம், [பெர்லின்]]
[thumb|right|துருக்கி துணைத் தூதரகம், [ஹம்பேர்க்]]
[thumb|right|துருக்கி தூதரகம், [ஹெல்சின்கி]]
[thumb|right|துருக்கி துணைத் தூதரகம், [கசான்]]
[thumb|right|துருக்கி தூதரகம், [மாஸ்கோ]]

[thumb|right|துருக்கி தூதரகம், [ஒஸ்லோ]]
[right|thumb|துருக்கி தூதரகம், [ஒட்டாவா]]
[thumb|right|துருக்கி தூதரகம், [பிராக்]]
[thumb|right|துருக்கி தூதரகம், [ரீகா]]
[thumb|right|துருக்கி தூதரகம், [சோஃவியா]]
[thumb|right|துருக்கி தூதரகம், [ஸ்டாக்ஹோம்]]
[right|thumb|துருக்கி துணைத் தூதரகம், [சிட்னி]]
[thumb|right|துருக்கி தூதரகம், [டெல் அவிவ்]]
[right|thumb|துருக்கி தூதரகம், [வியன்னா]]
[right|thumb|துருக்கி தூதரகம், [வாசிங்டன், டி. சி.]]
[thumb|right|துருக்கி தூதரகம், [வார்சா]]

## இவற்றையும் பார்க்கவும்
* துருக்கியின் வெளியுறவுகள்

## வெளி இணைப்புகள்

* Ministry of Foreign Affairs of துருக்கி default.en.mfa Ministry of Foreign Affairs of Turkey]

## மூலம்

Diplomatic missions
பெருந்தலைவர் காமராசர் பிள்ளைத் தமிழ்

**பெருந்தலைவர் காமராசர் பிள்ளைத் தமிழ்**  என்பது செந்தமிழ்ச் செல்வன் என்ற புனைபெயர் கொண்ட தமிழறிஞர் நூ. பாதர்சமால் அவர்களால் இயற்றப்பட்ட சிற்றிலக்கிய நூலாகும். இதுவே தமிழில் காமராசரைப் பற்றி எழுதப்பட்ட முதல் பிள்ளைத் தமிழ் நூலாகும். காமராசரின் வாழ்க்கை வரலாற்றை இந்நூல் கவிதை வடிவில் கூறுகிறது. 1987 ஆம் ஆண்டு இந்நூல் திருமங்கலம் யாஸ்மீர் பதிப்பகத்தால் வெளியிடப்பட்டது.
## மேற்கோள்கள்

பகுப்பு:பிள்ளைத்தமிழ்
வெள்ளைக் கடுகு

வெள்ளைக் கடுகு (White mustard)   பிராசிகோ அல்பா Brassica alba  என்ற இனத் தாவரத்திலிருந்து கிடைக்கின்றது. இத் தாவரங்கள் மத்திய தரைக் கடலைச் சூழ்ந்த பிரதேசங்களிலும், தென்மேற்கு ஆசியாவிலும் பரவலாக வளர்கின்றன. இதன் எண்ணெய் உணவுக்காகப் பயன்படுத்தப்படுகின்றது. 

கறுப்புக் கடுகு நைகரா (Brassica nigra) என்ற இனத்துக்குரியது. கோவா (cauliflower), புரக்கோலி (Broccoli) நோக்கோல் போன்ற மரக்கறி வகைகள் யாவும் பிராசிகோ Brassica என்ற சாதியைச் சேர்ந்தனவாகும்.

பகுப்பு:மூலிகைகள்
பகுப்பு:சுவைப்பொருட்கள்
பகுப்பு:மெய்யிருவித்திலையிகள்

## மேற்கோள்கள்